broddsopp
Store norske leksikon,Biologi,Soppriket,Stilksporesopper,Hymeniesopper,Ekte hymeniesopper,Broddsoppordenen,Hymenochaetaceae
Broddsopp er en slekt i rekken stilksporesopp som vokser som saprotrofer på død ved og danner hvitråte. Alle artene er brune med glatt underside tett besatt med spisse, mørkt brune utstikkende nålelignende organer (setae). Disse beskytter de sporedannende cellene (basidiene) som ligger mellom dem.
Det fins 6 arter i Norge, hvorav noen er vertspesifikke.Tobakksbroddsopp (H. tabacina) er den vanligste. Den fins over hele landet på forskjellige arter av løvved.Eikebroddsopp (H. rubiginosa) er flerårig, danner små hatter og lever utelukkende på hard, død eik. Den følger denne verten langs hele kystsonen til Sogn og Fjordane.Slekten har gitt navn til Broddsoppfamilien (Hymenochaetaceae), som blant annet omfatter ildkjukene (Phellinus) og brunkjukene (Inonotus). Systematikk Nivå Norsk navn Vitenskapelig navn     Rike Sopp Fungi   Rekke Stilksporesopper Basidiomycota   Underrekke Hymeniesopper Agaricomycotina   Klasse  Agaricomycetes   Orden  Hymenochaetales   Familie  Hymenochaetaceae   Slekt Broddsopper Hymenochaete Les mer i Store norske leksikon sopp saprotrof